<classify> Derick Milton, Busega Mkuu wa Mkoa wa Simiyu, Antony Mtaka amesema mkoa huo hautatumia hotelikwa ajili ya kuhifadhi mtu yeyote atakayebainika kuwa na maambukizi ya virusivya corona badala yake watatumia shule za sekondari za bweni. Amesema wameamua kuchukua uamuzi huo ili kuwapunguzia wagonjwa hao gharamaza kuishi katika siku zote ambazo watakuwa karantini na kwamba utaratibu huo hautawafungawatu wenye uwezo ambao watapenda kwenda hotelini. Mtaka ametoa kauli hiyo leo Jumanne Machi 31, alipokuwa akipokea msaadawa vifaa vya ujenzi wa shule ya sekondari Mtaka iliyopo Wilayani Busega kutokakwa Viongozi wa Umoja wa Makanisa 21 ya Kikristo Tanzania kata ya Lamadi. Amesema tayari kila Wilaya imetenga shule yenye vitanda vya kutosha namazingira mazuri kwa ajili ya washukiwa wa ugonjwa huo, huku akiwataka wananchiwa mkoa huo kuendelea kuchukua tahadhari. Kama mkoa tumeamua kuwa hatutatumia hoteli kuhifadhi mtu yeyoteambaye atabainika kuwa na maambukizi ya virusi vya corona, tumeamua kuwa tutatumiashule za sekondari za bweni labda mtu mwenyewe aamue kupelekwa katika hoteliambazo na zenyewe tumeziainisha, amesema Mtaka. Katika hatua nyingine amewataka wazazi wa wanafunzi wa madarasa yamitihani mkoani humo kuhakikisha wanawasimamia watoto wao kuhakikishawanajisomea katika wa kipindi hiki ambacho shule zimefungwa kutokana na ugonjwahuo.  <topic>: AFYA 